สวัสดีครับอายุ15ครับคือผมลองวัดชีพจรตัวเองครับมันเต้น92ครั้งต่อ1นาทีอะครับไม่ทราบว่าปกติไหมครับช่วงนี้ผมเครียดและกังวลด้วย
สวัสดีค่ะ ส่วนอัตราการเต้นของหัวใจของผู้ใหญ่ที่ปกติในขณะพัก จะอยู่ในช่วง 60-100 ครั้งต่อนาที ดังนั้น หากวัดได้ที่ประมาณ 92 ครั้งต่อนาที ก็ถือว่ายังอยู่ในเกณฑ์ปกติดีค่ะ แต่ทั้งนี้ก็ค่อนไปทางสูง โดยอาจเกิดได้จากหลายปัจจัย เช่น ร่างกายขาดน้ำ จากการทานน้ำน้อย หรือสูญเสียน้ำจากร่างกาย เช่น มีเหงื่อออกมาก ท้องเสีย อาเจียน เป็นต้น หรือเป็นผลข้างเคียงจากการทานยาบางชนิด รวมถึงอาหารบางชนิด เช่น ชา กาแฟ โกโก้ ช็อกโกแลต แอลกอฮอล์ เป็นต้น นอกจากนี้ อาจเกิดจากการมีความเครียด วิตกกังวล หรือนอนน้อยก็ได้ดังนั้น หากมีความเครียดและกังวล ก็ควรผ่อนคลายความเครียด พักผ่อนนอนหลับให้เพียงพอ ดื่มน้ำเปล่ามากๆ หลีกเลี่ยงการดื่มชา กาแฟ และแอลกอฮอล์ เป็นต้น และอาจจับชีพจรซ้ำดูอีกเรื่อยๆ ค่ะ โดยควรจับให้ครบ 1 นาที หากชีพจรเต้นสม่ำเสมอดี และเต้นน้อยกว่า 100 ครั้งต่อนาที ก็ถือว่าปกติดีค่ะ